Борис Младенов-Young
През до-антибиотичната ера…

chitanka.info

През до-антибиотичната ера

навред са мряли болните мърцина,

а струва ми се, че било е вчера,

когато бе открит пеницилина.

Безкраен низ клинични диагнози,

протичащи със трескава картина,

вещаели с летален ход прогнози —

от тях са оздравявали малцина.

И векове лечебните процеси

от прости средства са се състояли:

отвари, билки, прахчета, компреси,

пиявици, мистични ритуали…

И клизмите (звучи анекдотично)

тогаз били лечение привично!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.